stanford-oval/wikipedia huggingface dataset:
Suomen Moottoriliitto

| Suomen Moottoriliitto> Suomen moottoriliitto |
| --- | --- |
Perustettu:  21. helmikuuta 1922
Puheenjohtaja:  Erkki Heikkinen
Aiheesta muualla
Moottoriliitto.fi
Infobox OKVirheellinen NIMI-arvo: 
Suomen Moottoriliitto ry eli SML on suomalainen moottoripyörä-, moottorikelkka- ja ATV -urheilun lajiliitto. Suomen Moottoriliiton toimintaan sisältyy yli 20 moottoriurheilulajia. Jäseniä SML:n jäsenkerhoissa (180 kpl) on kaikkiaan noin 20 000. SML tekee aktiivista ympäristötyötä lajien parissa, paikallisten toimijoiden sekä ympäristöministeriön kanssa ja huomioi kestävän kehityksen omissa säännöissään. Suomen Moottoriliitto ry on Vapaaehtoisen pelastuspalvelun valmiusjärjestö.
Historia

Suomessakin liikenne alkoi motorisoitua 1900-luvun alkuvuosikymmeninä. Autoja ja moottoripyöriä oli vähän. Ensimmäinen tilasto on vuodelta 1923. Tuolloin Suomessa oli 4 664 moottoriajoneuvoa, joista valtaosa oli moottoripyöriä. Niistä merkittävä osa oli kaupungeissa ja etenkin Helsingissä, josta moottoripyöräurheilun järjestäytyminen käynnistyi. Moottorimiespiirit olivat verkostoituneet muun muassa liiketuttavuuksien kautta muihin pohjoismaihin, joissa oli jo toimivat moottoripyöräurheilun itsenäiset keskusjärjestöt. (Sveriges Motorfederation oli perustettu vuonna 1913, Danmarks Motor Union vuonna 1914 ja Norsk Motorklubb vuonna 1916.)
Moottoripyörän omistajat 1920-luvun alun Suomessa pääasiassa varakkaita ihmisiä. Tästä syystä ei ollut mitenkään outoa, että moottoripyöräurheilun keskusjärjestön perustamista valmisteleva kokous elokuussa 1921 oli kutsuttu Helsingin hienoimman hotellin, Kämpin, juhlahuoneistoon. Ja jo puoli vuotta myöhemmin 21.2.1922 päätettiin yksimielisesti moottoripyöräklubin perustamisesta toimialueenaan koko maa.
Klubin nimeksi päätettiin Suomen Moottoripyörä Klubi - Finlands Motorcykel Klubb ja klubin nimenlyhennykseksi MK ja kotipaikaksi Helsingin kaupunki. Tulevaa toimintaa hahmoteltaessa tehtiin periaatepäätös siitä, että oikeus alaosastojen perustamiseen käsittäisi koko maan.
Klubin eli yhdistyksen tarkoituksena oli koota Suomen moottoripyöräilijät ja moottoripyöräilyn harrastajat yhtenäisenä järjestönä edistämään moottoripyörän käyttöä ja levenemistä maassa, samalla huomioon ottaen sekä yhteisön että yksityisten edut. Tässä mielessä klubi ryhtyy muun muassa toimenpiteisiin ajanmukaisten lakimääräysten saamiseksi moottoripyöräliikennettä varten, parannettuun teiden kunnossapitoon ja siihen liittyviin asioihin nähden, sekä moottoripyörän oikean huolellisen käyttämisen suhteen yleisöön nähden, kuin myös moottoripyörä-urheiluharrastuksen kohottamiseksi kilpailuja järjestämällä". Kansainväliseen moottoriliittoon MK liittyi heti 1922.
Moottorikelkkailu tuli liiton ohjelmaan jo 1960-luvulla. Ensimmäiset Suomen mestaruuskilpailut ajettiin vuonna 1969.
Lajit

Circuit Racing (RR)
Drag Racing
Motocross
Supermoto
ATV
Trial
Enduro
Cross Country
Ratalajit
Speedway
Jääspeedway
Maarata
Moottorikelkkalajit
Snowcross
MK-Enduro ja -Sprint
MK -Drag Racing
MK -Hillclimb
Watercross
Jäärata
Classic MX ja RR
Kokoontumisajot (Jäsenkerhojen järjestämiä tapahtumia säännöissä määritellyin velvoittein).
Kansainvälinen toiminta

SML on maailmanlaajuisen Fédération Internationale de Motocyclismen (FIM) ja FIM Europen jäsen ja edustaa Suomessa FIM:n ja FIM Europen kansallista toimijaa, jonka sääntöjen mukaan järjestetään kaikki SML:n alainen moottoripyörä-, moottorikelkka- ja ATV -urheilun kilpailu- ja harrastustoiminta.
SML toiminta noudattaa kansainvälisten lajiliittojen linjauksia. FIM:n ja FIM Europe:n lisäksi kansainväliseen toimintaan liittyy NMC (Nordic Motorsport Council), jonka vuosikokoukseen osallistuvat SML:n lajien edustajat.
Talous

Suomen Moottoriliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 137 000 euroa. Vuosittainen tuki on ollut vuodesta 2023 lähtien 203 000 euroa.
Fumie Suguri

| Fumie Suguri> 村主 章枝 |
| --- | --- |
 2008 Skate Canada
Henkilötiedot
Syntynyt: 31. joulukuuta 1980 (ikä 43) Chiba, Japani
Kansalaisuus:   Japani
Taitoluistelija
Pituus:  157 cm
Valmentaja(t):  Igor Paškevitš Noriko Sato
Entiset valmentajat:  N. Morozov A. Zhulin N. Sato N. Fukui S. Someya O. Vasiliev
Koreografi(t):  Vakhtang Murvanidze Lori Nichol
Luisteluseura:  Youshindoh
Aloittanut:  1986
Henkilökohtaiset parhaat pisteet (ISU)
Pisteet yhteensä:  182,08 ISU Grand Prix Final 2004
Lyhytohjelma:  62,12 MM 2006
Vapaaohjelma:  113,88 MM 2006
Aiheesta muualla
sugurifumie.jp
| Mitalit> Maa:   Japani.Naisten taitoluistelu.MM-kilpailut  | Mitalit> Maa:   Japani.Naisten taitoluistelu.MM-kilpailut  | Mitalit> Maa:   Japani.Naisten taitoluistelu.MM-kilpailut  | Maa:   Japani> Naisten taitoluistelu. |
| --- | --- | --- | --- |
|  Hopeaa | Calgary 2006 | yksinluistelu |  |
|  Pronssia | Nagano 2002 | yksinluistelu |  |
|  Pronssia | Washington 2003 | yksinluistelu |  |
Fumie Suguri (jap. 村主 章枝, Suguri Fumie; s. 31. joulukuuta 1980) on japanilainen taitoluistelija. Hän on viisinkertainen Japanin-mestari (1997, 2001-2003, 2006), joka on lisäksi voittanut kaksi pronssia (2002-2003) ja yhden hopean taitoluistelun maailmanmestaruuskilpailuissa (2006).
Suguri voitti Grand Prix -kilpailun 2004 sekä Four Continents -kilpailun kolmesti vuosina 2001, 2003 ja 2005. Talviolympialaisissa hän on yltänyt parhaimmillaan neljännelle sijalle (2006).
Suguri aloitti luistelun kuusivuotiaana Alaskassa, johon hän päätyi lentäjäisänsä työn johdosta.
Aiheesta muualla

Kuvia tai muita tiedostoja aiheesta Fumie Suguri Wikimedia Commonsissa
Frynikhos

Frynikhos (m.kreik. Φρύνιχος, lat. Phrynichus) voi viitata seuraaviin antiikin kreikkalaisiin henkilöihin:
Frynikhos (500-luvun loppu eaa.), tragediakirjailija, kreikkalaisen tragedian varhaisia edustajia
Frynikhos (400-luvun loppu eaa.), komediakirjailija, vanhan komedian edustaja
Frynikhos (400-luku eaa.), ateenalainen kenraali peloponnesolaissodan aikana
Frynikhos Arabios (100-luku), grammaatikko ja reetori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frynikhos”, voi hakea sivunnimihaulla, laajalla sivunnimihaulla tai tekstihaulla.
Georg Herman August Wärnhjelm

Georg Herman August Wärnhjelm (3. lokakuuta 1858 Viipuri – 14. joulukuuta 1921 Helsinki) oli suomalainen eversti, joka kuului niin sanottuihin tsaarinupseereihin eli Venäjän keisarillisessa armeijassa palvelleisiin suomalaisupseereihin. Hän oli vuoden 1918 sisällissodan pari ensimmäistä viikkoa valkoisten Karjalan rintaman ylipäällikkönä.
Wärnhjelm kävi Haminan kadettikoulun vuosina 1872–1879. Palveltuaan vuoden ajan vänrikkinä Henkikaartin jääkärirykmentissä hän siirtyi vuonna 1880 luutnantiksi Suomen suuriruhtinaskunnan armeijan 8. Viipurin Tarkk'ampujapataljoonaan. Hän yleni siellä esikuntakapteeniksi 1889 ja kapteeniksi 1895. Hän toimi myös Viipurin kutsuntalautakunnan puheenjohtajana 1881–1884. Suomen sotaväen lakkauttamisen jälkeen Wärnhjelm siirtyi helmikuussa 1902 lakkautuspalkalle ja sai seuraavana vuonna eron Venäjän armeijasta everstiluutnanttina. Vuosina 1902–1918 hän oli Viipurin yleisen sairaalan taloudenhoitajana.
Wärnhjelm edusti aatelissukuaan säätyvaltiopäivillä 1888, 1894, 1899 ja 1905–1906.
Sisällissota

Sisällissodan alettua Wärnhjelm otti 29. tammikuuta 1918 Karjalan rintaman johtoonsa, mutta joutui kuitenkin jakamaan valtansa 2. helmikuuta lähtien rintamapäälliköksi nimitetyn kapteeni Aarne Sihvon ja tämän esikuntapäällikkönä toimineen jääkäri Woldemar Hägglundin kanssa. 11. helmikuuta Kavantsaaressa käydyn taistelun jälkeen Wärnhjelm oli valmis vetämään joukot Vuoksen pohjoispuolelle, mutta Sihvo kieltäytyi tottelemasta käskyä. Tämä seurauksena Wärnhjelm siirrettiin tehtävästi sivuun jo seuraavana päivänä ja Sihvosta tehtiin uusi ylipäällikkö. Wärnhjelm puolestaan siirrettiin suojeluskunnan piirijohtajaksi Sortavalaan. Hän käytti sisällissodan aikana salanimeä Furumark.
Sisällissodan päättymisen jälkeen Wärnhjelm toimi Valloitettujen alueiden turvaamisosaston VATO:n päällikkönä. Hän oli heinäkuusta 1918 alkaen Uudenmaan läänin sotakomissaarina ja sai elokuussa 1918 everstin arvon. Vuonna 1919 hän siirtyi Uudenmaan läänin 2. kutsuntapiirin piiripäälliköksi.
Perhe

Wärnhjelmin isä oli Viipurin hovioikeuden varapresidentti ja valtiopäivämies Herman Georg Maria Wärnhjelm ja isoisä Suomen kaartin ensimmäisenä vakinaisena komentajana toiminut everstiluutnatti Herman Henrik Wärnhjelm. Wärnhjelmin puolisona oli vuodesta 1892 Elin Augusta Lönnblad, jonka isä oli Viipurin hovioikeuden presidentti Frans Emil Lönnblad. Heillä oli neljä lasta.
Fototrofi

Fototrofit ovat eliöitä, jotka käyttävät fotoneita saadakseen käyttöönsä energiaa. Ne käyttävät valosta saamaansa energiaa pannakseen toimeen erilaisia solujen aineenvaihdunnallisia prosesseja. Yleinen harhaluulo on, että fototrofit olisivat välttämättä fotosynteettisiä. Monet, mutta eivät kaikki, fototrofit yhteyttävät: ne anabolisesti muuntavat hiilidioksidin orgaaniseksi materiaaliksi jota hyödynnetään rakenteellisesti, toiminnallisesti, tai myöhemmin katabolisissa prosesseissa (esimerkiksi tärkkelyksessä, sokereissa ja rasvoissa). Kaikki fototrofit käyttävät joko elektroni kuljetusketjuja tai suoraa protonipumppausta saadakseen aikaan elektrokemiallisen nousun, jota hyödynnetään ATP synteesissä, jolla hankitaan molekyylienergiaa solujen käyttöön. Fototrofit voivat olla joko autotrofeja tai heterotrofeja.
Historia

Alun perin termiä käytettiin erilaisessa merkityksessä. Se otettiin nykyiseen käytäntöön Lwoffin ja yhteistyökumppeneiden toimesta (1946).
Fotoautotrofi

Suurin osa hyvin järjestyneistä fototrofeista ovat autotrofeja, jotka tunnetaan myös fotoautotrofeina, ja voivat muuntaa hiilidioksidia. Niitä voidaan pitää vastakohtana kemotrofeille, jotka saavat energiansa hapettusreaktiossa elektronien luovuttajilta niiden ympäristössä. Fotoautotfofit pystyvät yhteyttämään itse ravintonsa epäorgaanista aineksista käyttämällä valoa energian lähteenä. Vihreät kasvit ja yhteyttävät bakteerit ovat fotoautotrofeja. Fotoautotrofisia eliöitä pidetään joskus holofyyttisinä. Sellainen eliö saa energian ravintosynteesiin valosta ja pystyy käyttämään hiilidioksidia hiilen ensisijaisena lähteenä.
Happea käyttävä yhteyttävä eliö käyttää klorofylliä valon saamiseen ja veden hapettamiseen, hajottamalla se happimolekyyleiksi. Vastakohtana anaerobiset yhteyttävät bakteerit käyttävät energian saamiseen ainetta nimeltään bakterioklorofylli, joka imee itseensä pääasiallisesti näkymätöntä valonsäteilyä. Ne elävät vesiympäristössä ja käyttävät valoa hapettavat kemiallisia aineita, kuten rikkivetyä enemmälti kuin vettä.
Fotoautotrofi > Ekologia

Ekologisessa asiayhteydessä fototrofit ovat usein ravinnon lähteenä ympäristön heterotrooppiselle eliöille. Maan päällisessä ympäristössä kasvit ovat pääasiallisesti varsin erilaisia. Vesiympäristössä taas on joukko fototrofeja, kuten levät (kuten Laminariales), muut yksisoluiset (kuten Euglena), kasviplankton ja bakteereja (kuten syanobakteerit). Syvyys, johon auringon valo tai keinotekoinen valo pystyy kulkemaan, siis missä yhteyttämistä voi tapahtua, on nimeltään yhteyttämisvyöhyke.
Syanobakteerit, jotka ovat yksisoluisia eliöitä ja toteuttavat hapellista yhteyttämistä, esiintyvät monenlaisissa ympäristöoloissa, kuten makeassa vedessä, merissä, maassa ja jäkälissä. Syanobakteerit toteuttavat kasvien tapaan yhteyttämistä, koska kasvien elin, joka toteuttaa yhteyttämistä, on itse asiassa peräisin endosymbioottiselta syanobakteerilta. Tämä bakteeri voi käyttää vettä elektronien lähteenä toteuttaakseen hiilidioksidin pelkistämisreaktioita. Evoluutiollisesti syanobakteeri selviää hapellisessa olosuhteissa, mitä pidetään myrkyllisinä suurimmalle osalle anaerobisista bakteereista. Tämä on ehkä antanut syanobakteerille sopeutumisedun, mikä on ehkä mahdollistanut syanobakteerin tehokkaan leviämisen.
Fotolitoautotrofi on autotrofi, joka käyttää valon energiaa ja epäorgaaniia elektronin luovuttajia (kuten vesi, vety ja rikkivety) hiilen lähteenä. Esimerkkinä ovat kasvit.
Heterofototrofi

Vastakohtana fotoautotrofeille heterofototrofit ovat eliöitä, jotka ovat riippuvaisia yksinomaan valosta energian suhteen ja ensisijaisesti orgaanisten aineiden suhteen hiilen lähteenä. Fotoheterotrofit tuottavat ATP:tä fotofosforylaatoin avulla, mutta käyttävät ympäristöstään saamia orgaanisia yhdisteitä solujensa rakenteiden rakentamiseen ja muihin biologisiin molekyyleihin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Phototroph
Käännös suomeksi
Georgia Stanway

| Mitalit | Mitalit | Mitalit |  |
| --- | --- | --- | --- |
|  Georgia Stanway |  Georgia Stanway |  Georgia Stanway |  |
Maa:   Englanti
Naisten jalkapallo
| MM-kilpailut  | MM-kilpailut  | MM-kilpailut  |  |
|  Hopeaa | Australia & Uusi-Seelanti 2023 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Englanti 2022 | Jalkapallo |  |
Georgia Stanway (s. 3. tammikuuta 1999) on englantilainen jalkapalloilija. Hän on pelipaikaltaan keskikenttäpelaaja. Hän on pelannut Englannin naisten maajoukkueessa vuoden 2022 EM-kilpailujen päätyttyä 40 maaottelua ja tehnyt niissä 11 maalia. Ensimmäisen naisten maaottelunsa hän pelasi marraskuussa 2018. MM-kilpailuissa 2019 hän pelasi avauskokoonpanossa yhdessä ottelussa ja tuli vaihdosta kentälle neljässä ottelussa. EM-kilpailuissa 2022 hän voitti kultaa ja teki alkulohko-ottelussa Norjaa vastaan joukkueensa ensimmäisen maalin rangaistuspotkusta ja puolivälierässä Espanjaa vastaan 2–1-voittomaalin jatkoajalla.
Stanway jakoi parhaan maalintekijän tittelin alle 20-vuotiaiden MM-kilpailuissa 2018, joissa Englanti saavutti pronssia.
Stanway edusti kotimaassaan seitsemän vuoden ajan Manchester Cityä. Kesällä 2022 hän siirtyi saksalaisseura Bayern Müncheniin.
Fry (kylä)

| Fry Φρυ |
| --- | --- |
 Fryn rantaa.
 Fry
 Koordinaatit: 35°24′58″N, 26°55′25″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kárpathos-Kásos
Kunta:  Kásos
Hallinto:  
 – Asutustyyppi:  kylä
 – Kallikrates-koodi:  6202000001
Väkiluku (2011):  357
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Fry (kreik. Φρυ; myös Fri) eli Kásos (Κάσος) on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 357 (vuonna 2011). Fry on Kásoksen saaren pääkylä ja Kásoksen kunnan kuntakeskus.
Fryn kylän satama.
Fry sijaitsee Kásoksen saaren pohjoisrannikolla. Se on saaren pääsatama. Kásoksen lentoasema sijaitsee rannikolla kylän länsipuolella. Aivan Fryn kaakkoispuolella sijaitsee Panagían kylä, lounaispuolella Agía Marínan kylä.
Antiikin aikana kylän paikka toimi alun perin saaren poliksen eli kaupunkivaltion Kasoksen satamana ja myöhemmin ilmeisesti sen kaupunkikeskuksen paikkana.
Garth

Garth tarkoittaa muun muassa seuraavia:
Henkilöitä

Jennie Garth (s. 1972), yhdysvaltalainen näyttelijä
Fiktiossa

Garth, DC Comicsin sarjakuvahahmo
Herra Garth, alkujaan brittiläisen Daily Mirror -lehden vuosina 1943–1997 julkaisema strippisarjakuva
Britannian kuninkaallisen laivaston aluksia

HMS Garth (1917), Hunt-luokan miinanraivaaja
HMS Garth (L20), Hunt-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Garth”, voi hakea sivunnimihaulla, laajalla sivunnimihaulla tai tekstihaulla.
Gem Archer

| Gem Archer |
| --- | --- |

Henkilötiedot
Syntynyt: 7. joulukuuta 1966 (ikä 57)  Durham, Englanti, Yhdistynyt kuningaskunta
Ammatti:  muusikko, lauluntekijä
Muusikko
Aktiivisena:  1987–
Tyylilajit:  rock, brittipop, glam rock
Soittimet:  kitara, laulu
Yhtyeet:  Oasis, Beady Eye, Noel Gallagher's High Flying Birds, Heavy Stereo
Levy-yhtiöt:  Creation Records, Big Brother Recordings
  [ Muokkaa Wikidatassa ] [ ohje ]  
Colin Murray ”Gem” Archer (s. 7. joulukuuta 1966 Durham, Englanti) on brittiläinen muusikko, joka tunnetaan parhaiten rockyhtye Oasiksen kitaristina vuosina 1999–2009. Yhtyeen hajottua hän jatkoi Liam Gallagherin, Andy Bellin ja Chris Sharrockin kanssa Beady Eye -yhtyeessä, ennen kuin se lopetti toimintansa 2014. Vuonna 2017 Archer liittyi Noel Gallagher's High Flying Birdsiin, ja näin palasi yhteen entisen Oasis-jäsenen Noel Gallagherin kanssa.
Archer soitti Oasiksessa pääosin rytmikitaraa ja akustista kitaraa. Kappaleessa ”Stop Crying Your Heart Out” hän soittaa myös pianoa, ja kappaleessa ”Mucky Fingers” huuliharppua. Archer kirjoitti Oasiksen albumeille kappaleet ”Hung in a Bad Place”, ”Love Like a Bomb” (yhdessä Liam Gallagherin kanssa), ”A Bell Will Ring” ja ”To Be Where There’s Life”. Hänen käsialaansa ovat myös singlejen B-puolina julkaistut ”Eyeball Tickler” ja ”The Quiet Ones”.
Fredrik Sterky

| Fredrik Sterky |
| --- | --- |
 Sterky noin vuonna 1890.
Landsorganisationenin puheenjohtaja
 1898–1900  
Edeltäjä:  ensimmäinen
Seuraaja:  Herman Lindqvist
Henkilötiedot
Syntynyt: 11. tammikuuta 1860 1 (ikä 164) Tukholma, Ruotsi
Kuollut: 11. tammikuuta 1900 (40 vuotta)
Ammatti:  toimittaja, ammattiyhdistysjohtaja
Tiedot
Puolue:  Sosiaalidemokraatit
Fredrik Sterky (11. tammikuuta 1860 Tukholma – 11. tammikuuta 1900 Tukholma) oli ruotsalainen toimittaja ja ammattiyhdistysjohtaja. Hän toimi göteborgilaisen Ny Tid -lehden päätoimittajana ennen nousuaan ammattiliittojen keskusjärjestö Landsorganisationenin ensimmäiseksi puheenjohtajaksi vuonna 1898. Sterky oli kahdesti naimisissa. Vuodesta 1891 hän eli avoliitossa tanskalaissyntyisen Anna Sterkyn kanssa, joka oli niin ikään sosiaalidemokraatti ja ammattiyhdistysaktiivi. Fredrik Sterky kuoli keuhkokuumeeseen 40-vuotissyntymäpäivänään. Hänen hautajaiskulkuettaan seurasi lähes 40 000 tukholmalaista.
Fredrik Sterky erottui aikansa ammattiyhdistysliikkeessä radikaaleilla vaatimuksillaan sukupuolten tasa-arvosta. Hän myös puolusti avioliiton ulkopuolisia parisuhteita ja vertasi avioliittoa prostituutioon. Landsorganisationenissa hänen saavutuksekseen luetaan perinteisesti automaatiojäsenyys, eli että ammattiliiton jäseneksi liittyvästä tuli myös sosiaalidemokraattisen puolueen jäsen. Sterky oli tämän periaatteen näkyvin puolustaja LO:n liittokokouksessa vuonna 1898, jossa asiasta päätettiin.
Sterkyn esitelmää mainostava juliste vuodelta 1892.
Sterkyn hauta Norra begravningsplatsenissa Tukholmassa.
Aiheesta muualla

Kuvia tai muita tiedostoja aiheesta Fredrik Sterky Wikimedia Commonsissa
Gerry Anderson (täsmennyssivu)

Gerry Anderson voi tarkoittaa seuraavia henkilöitä:
Gerry Anderson, brittiläinen tuottaja
Gerry Anderson, yhdysvaltalainen tuottaja
Gerry Anderson, pohjoisirlantilainen toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gerry Anderson”, voi hakea sivunnimihaulla, laajalla sivunnimihaulla tai tekstihaulla.
Fumaroli

Fumaroli Islannissa.
Fumaroli on maankuoren aukko, josta purkautuu vesihöyryä, rikkihiiltä ja muita kaasuja. Fumaroleja on vulkaanisesti aktiivisilla alueilla.
Fumarolista vapautuva vesihöyry on yleensä pinnan lähellä olevan magman lämmittämää pohjavettä. Magmasta itsestään fumarolin kautta purkautuu hiilidioksidia, rikkidioksidia ja rikkivetyä. Nukkuvassa tulivuoressa saattaa edelleen olla aktiivisesti toimivia fumaroleja. Fumaroli voi höyrytä jopa vuosikymmeniä tai vuosisatoja, jos sen alla on pysyvä lämmönlähde. Sen sijaan toiset fumarolit voivat olla aktiivisia vain viikkoja tai muutamia kuukausia, jos ne syntyvät tuoreelle vulkaaniselle maaperälle, joka viilenee nopeasti.
Aiheesta muualla

Kuvia tai muita tiedostoja aiheesta fumaroli Wikimedia Commonsissa
Franz von Dingelstedt

Franz von Dingelstedt noin vuonna 1840.
Franz von Dingelstedt (30. kesäkuuta 1814 Halsdorf, Saksa – 15. toukokuuta 1881 Wien) oli saksalainen näytelmäkirjailija, runoilija, lehtimies ja teatterinjohtaja. Hän luotsasi muun muassa Wienin Burgtheateria. Dingelstedt tuli kuuluisaksi runollaan Weserlied, jonka Gustav Pressel on säveltänyt lauluksi. Hänen tunnetuin kirjallinen työnsä lienee Lieder eines kosmopolitischen Nachtwächters ('Kosmopoliittisen yövahdin lauluja').
Dingelstedt oli 1851 Münchenin ja 1857 Weimarin hoviteatterin, 1867 Wienin hovioopperan ja 1872 Burgtheaterin johtaja. Hänen pääteoksiaan olivat Lieder eines kosmopolitischen Nachtwächters (1841), Gedichte (1845), Nacht und Morgen, Zeitgedichte (1851), murhenäytelmä Das Haus der Barneveldt (1850), Heptameron (1841, novelli), romaanit Unter der Erde (1840), Die Amazone (1868); Studien und Kopien nach Shakespeare (1858), omaelämäkerrallinen teos Münchener Bilderbogen (1879) ja Litterarisehes Bilderbuch (1880). Hänen kootut teoksensa ilmestyivät 1877. Dingelstedtillä oli notkea muotoaisti, hän oli rakastettava ja lämminsydäminen, mutta häneltä puuttui omintakeinen luova taiteilijapersoonallisuus, niin ettei hän runoilijana saanut aikaan sitä, mihin hänen alkutuotantonsa antoi toiveita. Teatterinjohtajana hän sitä vastoin oli suuri taiteilija, uusien suuntien aukoja ja teatterielämän eloisa innostaja.
Teokset

[anonyymi] Bilder aus Hessen-Kassel. Teoksessa Europa. Chronik der gebildeten Welt. 4 (1836). S. 69–80.
Gedichte. Kassel / Leipzig 1838.
Die neuen Argonauten. Ein komischer Roman. Fulda 1839.
Das Weserthal von Münden bis Minden. Kassel 1839.
Sechs Jahrhunderte aus Gutenbergs Leben. Kleine Gabe zum großen Feste. Kassel 1840.
[anonyymi] Lieder eines kosmopolitischen Nachtwächters. Hampuri 1841. Digitalisat der Aufl. 1842: Pedagogical Digital Library[vanhentunut linkki]
[Sylvester Jordanin kanssa] Zeitstimmen aus Hessen. 1840–1848. Kassel 1848.
Das Haus der Barneveldt. Dresden 1850a.
Der Goethe-Tag. Sanomalehdessä Augsburger Allgemeine Zeitung 4. syyskuuta 1850. S. 3947–3949. (1850b)
Nacht und Morgen. Stuttgart 1851.
Studien und Copien nach Shakespeare. Pest / Wien / Leipzig 1858.
Die Amazone. Stuttgart 1868.
Eine Faust-Trilogie. Dramaturgische Studie. Berliini 1876.
Sämmtliche Werke. 12 Bd. Berliini 1877.
Literarisches Bilderbuch. Berliini 1878.
Münchener Bilderbogen. Berliini 1879.
Lieder eines kosmopolitischen Nachtwächters. Studienausgabe mit Kommentar u. Einl. hg. v. Hans-Peter Bayerdörfer. Tübingen 1978.
Franz von Dingelstedt noin vuonna 1879.
Sotahuuto (tapahtuma)

Kenttätaistelu Sotahuudossa 2007
Sotahuuto on kerran vuodessa järjestettävä Suomen suurin boffaustapahtuma, jossa sadat osallistujat taistelevat keskenään boffereilla eli pehmoaseilla. Tapahtuma kestää yhden viikonlopun verran ja se on järjestetty tyypillisesti kesä- tai heinäkuussa.
Sotahuutoon osallistutaan osana omat värit ja teeman omaavaa ryhmää, joiden koot vaihtelevat muutamasta taistelijasta jopa yli viiteenkymmeneen. Ryhmät jaetaan armeijoihin, joita on yleensä neljästä kuuteen. Tapahtuma on jaettu skenaarioihin, joissa kaksi vaihtelevasti eri armeijoista koostuvaa osapuolta taistelevat voitosta. Sotahuudossa on joka vuosi vaihtuva historiallinen teema, johon armeijat ja pelattavat skenaariot löyhästi pohjautuvat. Armeijojen puolijakojen muutosta höystetään usein leikkimielisesti kesäteatteriksi kutsutuilla lyhyillä välinäytöksillä.
Ennen Sotahuuto-tapahtumia kotimaiset taistelutapahtumat olivat selvästi pienempiä osanottajaluvultaan, eikä niitä järjestetty yhtä säännöllisesti. Vuoden 2006 Sotahuudon jälkeen perustettiin Sotahuuto-yhdistys ry edistämään toimintaa ja toimimaan vuosittaisin vaihtuville järjestäjätahoille yhtenäisenä tiedotuskanavana ja päättämään mm. tapahtuman säännöistä. Vuonna 2022 yhdistys uudelleennimettiin Suomen pehmomiekkailuliitto ry:ksi, jonka vastuulla on Sotahuudon lisäksi myös nuoremmille osallistujille suunnattu vuosittainen yksipäiväinen Minihuuto-tapahtuman järjestäminen, Boffaus.fi-sivuston ylläpito, sekä toimia kustantajana pehmomiekkailuun liittyville kirjoille.